  Алексей Арзамасцев Майя Бывальцева Иж тыметын тудвулэн кыскык вакытэз 20-21 южтолэзе луоз шуыса чаклало. Улосвыл Гидрометцентрлэн эскеронъёсыз вылэ чӧлскыса, со сярысь Удмуртиысь инкуазь узырлыкъёсъя но инкуазез утёнъя министр Денис Удалов «ВКонтакте» мерлыко вотэсысь бамаз ивортӥз. « Берло чакланъёсъя, лымылэн ӝуждалаез шорлыдын 2 сантиметрлы йылӥз, со дыре ик лымылэн юнлыкез будӥз. Со Иж тыметэ бызись шунам вулэн быдӟалаез вылын шӧдтӥськоз. Озьы ке но, нырысь-валысь чакланъёсъя, ӵыпет пыр кошкись ву кышкытлык уз кылдыты » Денис Удалов, Удмуртиысь инкуазь узырлыкъёсъя но инкуазез утёнъя министр   Денис Удаловлэн кылъёсызъя, Иж тыметысь ӵыпет пыр секундскын 120 кубометрозь ву кошкыны быгатэ. Тыметысь вуэз азьвыл ик кӧня ке лэзьыса, отын 30 миллион кубометр пала резерв кылдытэмын. Тодэ вайытом, Удмуртиын тудву кошконлэсь тужгес секыт вакытсэ,нырысь-валысь чакланъёсъя, 15-24 оштолэзе возьмало.  Тегъёс: Удмуртия Ижкар тымет тудву ДенисУдалов  